text: Заглавието на Епизод VIII е Последните джедаи (множествено число)
  Written by Alexander	Saturday, 25 February 2017 15:15
  Веднага след обявяването на официалното заглавие за епизод VIII - Star Wars: The Last Jedi, започнаха хиляди дискусии какво значи това за историята и особено за кого се отнася това заглавие, като логичният отговор е - Люк. Но имаше една малка уловка, за тези от вас, които не знаят английски, заглавието, по начина по който е написано, можеше да се преведе по два начина - Последният джедай или Последните джедаи. Официално потвърждение от Lucasfilm, за това кое е вярното не последва и така спекулациите и теории се увеличиха доста пъти, защото вече простият отговор - "Е, ясно е, за Люк става дума." - не беше толкова прост.
  Starwarsnewsnet.com забеляза обаче, че на 17-ти февруари, официалните туитър акунти на Междузвездни войни за Франция, Италия и Испания са публикували снимки с преведеното заглавие на сътоветния език. А при тези три езика, няма как да стане грешка между единственото и множественото число и така вече е официално потвърдено, че Епизод VIII носи заглавието Последните джедаи.
  Така теорията, че заглавието се отнася само за Люк, отпадна. Една друга доста интересна теория (поне за мен) също се обори по този начин. Теорията беше за това, че Сноук е последният джедай. Но сега когато знаем, че се отнася за много, а не за един и също знаем, че Люк търсеше първия джедайски храм, можем да предположим, че заглавието може да се отнася за последните от древните джедаи, може би от Старата Република или преди това? Вие имате ли теории?